inaakala kong ang nararapat ay ihanda ang mga kawal at magkunwaring nagpapabaya at nagwawalang bahala, upang mangagsitapang at pangyayari ng anomang kaguluhan ay piyapisin na nang boong tindi! ang layon ay siyang nagbibigay katuturan sa mga paraan, ang sabi ng isa pa, ang layon natin ay ang ating banal na relihion at ang katibayan ng inang bayan. ihayag ang estado de sitio at sa anomang munting kaguluhan ay paghulihin ang mga mayayaman at mga marurunong. at linisin ang bayan! kung hindi ako dumating sa panahon upang pagpayuhan ng pagdadahandahan ang dugtong ni. irene, na ang hinarap ay si kapitang tiago, ay tiyak nang umaagos ngayon ang dugo sa mga lansangan. ang naaalaala ko ay kayo, kapitan. ang pangkat ng mga masisidhi ay walang napalang gaano sa general, kayat nanganghihinayang dahil sa pagkawala ni simoun. kung hindi nagkasakit si simoun.